Case ID: 1040294
Sentence 0: TƏSVİRİ HİSSƏ İddiaçı cavabdeh Azərbaycan Respublikası Təhsil Nazirliyinə qarşı iddia ərizəsi ilə 2 saylı Bakı İnzibati-İqtisadi Məhkəməsinə müraciət edərək, 2011 - 2016-cı illərdə X1 Universitetində ali təhsil aldığını, həmin Universitet tərəfindən ona “biznes" ixtisası üzrə təhsil almasını təsdiq edən ****** nömrəli diplomun verildiyini, təhsil aldığı müddətdə qarşıya qoyulan təhsil öhdəliklərini tam və lazımi səviyyədə yerinə yetirdiyini, qanuni əsaslarla təhsilini başa vuraraq diplomu əldə etdiyini, xxxx 2016-cı il tarixli diplomun apostilini də aldığını, pasportundan təhsil aldığı müddətlərdə müntəzəm olaraq Gürcüstan Respublikasına səfər etməsinin və orada qalmasının aşıq-aydın göründüyünü, diplomu əldə etdikdən sonra Azərbaycan Respublikasında nostrifikasiya olunması üçün tələb olunan bütün sənədlərlə birlikdə Azərbaycan Respublikası Təhsil Nazirliyinin Akkreditasiya və Nostrifikasiya İdarəsinə müraciət etdiyini, sonuncu, xxxx 2018-ci il tarixli məktubla X1 Universitetinin tədris normativi üzrə təhsil almaq üçün tələb olunan müddətin qarşılığında onun həmin ölkədə qısa müddət ərzində olduğundan, diploma əlavədə qeyd edilən tədris yükünün yerinə yetirilməsinin qeyri-mümkün olduğuna, qeyd edilən ali təhsil müəssisəsinin diplom əlavəsində göstərilən normativ müddətin tələbinə faktiki riayət olunmadığına istinad etməklə, müraciətdən imtina etdiyini bildirərək, xxxx 2016-cı il tarixli,****** nömrəli diplom üzrə verilmiş ixtisasın tanınması və ekvivalentlik haqqında şəhadətnamənin verilməsi vəzifəsinin cavabdehə həvalə edilməsi barədə qərar qəbul edilməsini xahiş etmişdir.